Það er ekki auðvelt fyrir bandaríska landbúnaðarsérfræðinga að ráða við ofur-illgresi Plága ofur-illgresis sem breiðist hratt út og sem á möguleika á því að taka yfir ræktanlegt land í Bandaríkjunum verður ekki svo auðveldlega stöðvuð , og bændur og embættismenn þurfa að breyta starfsháttum sínum ef takast á að varðveita matvælaframleiðsluna , sögðu landbúnaðarsérfræðingar núna á fimmtudaginn . „ Þetta er flókið vandamál , “ segir illgresissérfræðingurinn og vísindamaðurinn David Shaw í innleggi sínu á ráðstefnu illgresissérfræðinga í Washington sem vinnur að því að gera áætlun til að vinna gegn illgresi sem hefur þróað með sér ónæmi gagnvart plöntueitri . Ónæmi hjá illgresi nær nú til meira en 12 milljóna hektara lands í Bandaríkjunum og hefur einkum áhrif á landbúnaðarhéröð sem gegna lykilhlutverki í suðvesturhluta landsins og í miðvesturríkjunum þar sem ræktaður er maís og sojabaunir . Margar verstu illgresistegundirnar , sumar sem geta orðið meira en sex feta háar , geta dregið hratt úr uppskeru korntegunda , en illgresið er orðið ónæmt fyrir hinum vinsæla illgresiseyði Roundup , sem byggir á glýfosfati , auk þess sem ónæmið nær til fleiri tegunda plöntueiturs . Roundup illgresiseyðirinn frá fyrirtækinu Monsanto hafði dugað vel í mörg ár . Þessi illgresiseyðir varð ríkjandi á markaðnum með markaðssetningu á " Roundup Ready " korntegundum , sem Monsanto hafði þróað til að þola illgresiseyðinn , sem gerði bændum auðvelt um vik að stjórna ökrum sínum . En núna hefur ofur-illgresið þróað ónæmi gagnvart Roundup , og bændur eru í vanda um hvernig þeir geta barist gegn illgresinu . „ Við höfum ekki yfir að ráða næsta stigi tækniþróunar . Við þurfum að leita aftur til baka í grundvallaratriðin , " segir Shaw , sem stjórnar neyðarteymi sem starfar með Landbúnaðarráðuneyti Bandaríkjanna , um hvernig skal höndla vandamál er tengjast ónæmi illgresis . Nokkrir bændur ræddu um baráttu sína á ráðstefnunni , og málið var einni rætt af sérfræðingum Landsbúnaðarráðuneytisins og ráðgjöfum . „ Þetta er það mál sem er efst á baugi nú , " sagði Chuck Farr ráðgjafi í Arkansas . „ Þetta er áskorun sem við þurfum að mæta á hverjum degi á hverjum akri . " Harold Coble , sem er landbúnaðarsérfræðingur og illgresisvísindamaður hjá Landbúnaðarráðuneyti Bandaríkjanna , kallaði vandamálið um ónæmi illgresis , vanda sem setur nýjar leikreglur , og hann sagði að bændur yrðu að fara að stunda fjölbreyttari landbúnað . Of margir hafa reitt sig einvörðungu á ýmiss konar efnanotkun of lengi , sagði hann . Sameiginleg skýrsla frá bandaríska Landbúnaðarráðuneytinu og Weed Science Society of America , sagði : „ umtalsverður hluti ræktenda er ekki að stunda nægilega virka stýringu á notkun plöntueiturs til að koma í veg fyrir ónæmi . " Slík „ ofnotkun " á plöntueitri er að gera vandann verri , og hann versnar ár frá ári . Það verða a.m.k. 20 ár þangað til einhver ný efnasambönd munu verða fáanleg á markaðnum fyrir bændur til að berjast gegn illgresi , sagði Coble . Margir illgresissérfræðingar mæla með því að farið sé aftur út á þá braut að takmarka ræktun á vissum hluta landsins ( hvíla land ) , sem er almennt ekki vinsælt þar sem það getur valdið jarðvegseyðingu . Sumir sérfræðingar mæla með notkun „ hyljandi " korntegunda , sem eru settar niður til að hylja akurinn eftir uppskeruna til að koma í veg fyrir útbreiðslu illgresis á meðan þær skila einnig næringu í jarðveginn . Iðnaðurinn er einnig að skoða möguleikana á því að nota margar tegundir plöntueiturs í einu , til þess að geta barist gegn mismunandi magni illgresis . Sérfræðingar hafa rætt um að nota tækjabúnað sem safnar illgresi , og illgresisfræjum við uppskeruna ásamt korninu , þannig að hægt sé að fjarlægja sáðkorn illgresisins og eyðileggja það . Af því að aðferðir til skemmri tíma geta verið kostnaðarsamar fyrir bændur , vilja margir innan iðnaðarins sjá ríkisvaldið eða iðnaðinn koma til móts við bændur . „ Af hverju ætti ég að vilja gera eitthvað sem mun kosta mig meira fé , og einnig kosta mig meiri vinnu , " sagði Steve Smith , sojabauna og maísræktandi . " Þetta er það sem ræktendur eru að segja . " Smith er einnig félagi í frjálsu félagasamtökunum Save Our Crops coalition sem berjast á móti nýju plöntueitri frá fyrirtækinu Dow Chemical sem hann og aðrir gagnrýnendur segja að muni verða skaðlegt og auka ónæmi illgresis til lengri tíma litið . Dow leitar nú lagalegs samþykkis fyrir plöntueitri sem byggir á nýrri efnajöfnu og sem líkist hinu hefðbundna 2,4 - D plöntueitri sem verður markaðssett samhliða erfðabreyttum 2,4 - D ónæmum korntegundum . Gagnrýnendur segja að vörurnar frá Dow geti valdið meira tjóni , en fyrirtækið og stuðningsmenn þess segja að hér sé um skammtímalausn að ræða . „ Við þurfum tæknina núna , " sagði John Davis , sem er maísræktandi í Ohio sem aðstoðar Dow við að kynna hinar nýju 2,4 - D vörur sínar .